Versus Sapphicus minor

Versus Sapphicus minor sive hendecasyllabus Sapphicus est versus undecim syllabarum, cuius compositio multis modis describi potest. Sunt qui dicant hendecasyllabum Sapphicum constare ex ditrochaeo (— ∪ — ∪) et choriambo (— ∪ ∪ — ) et monometro iambico catalectico (∪ — X) vel potius metro bacchiacoHephaestio, de metris, p.43ss. Consbruch. In manualibus modernis hic versus in duo membra sive cola dividi solet:

       E.g. West (1987: 34). 

Hendecasyllabus Sapphicus praecipue adhibitus est in stropha Sapphica componenda. Ex usu ictus in productas syllabas cadit.

 De hendecasyllabi Sapphici apud Graecos usu 
Constat hendecasyllabum Sapphicum, ut ex nomine apparet, inventum esse a Sappho, quae in multis carminibus eo utitur, et quidem admodum libere, nam caesuram modo post quintam modo post sextam syllabam modo alibi aut nusquam cadere sinit. Ex his versibus,Sappho fr. 1.1-3 Lobel & Page. tertius tantum solitam caesuram post quintam syllabam habet positam, cum in primo versu finis verbi post quartam syllabam sit, quod apud Sappho haud raro fit.Lidov (1993: 510).



Quartam syllabam passa est modo brevem esse (ut in versibus supra laudatis) modo longam, ut in his versibus:Sappho fr. 1.5-7 Lobel & Page. 

 Versus Sapphus Latine reddidit Neander. 

 Quomodo Romani antiqui hendecasyllabum sibi accommodaverint 
Catullus in duobus tantum carminibus (quae sunt 11 et 51) hendecasyllabo Sapphico utitur ad minorem exstruendam stropham Sapphicam. Carmen 51 est reapse Sapphus carminis 31 translatio vel imitatio, quae quidem hoc ab exemplari suo differt, quod multo minorem exhibet metricae structurae varietatem. Hae sunt duae primae strophae carminis de quo hic agimus:



Apud Catullum caesura plerumque post quintam syllabam invenitur. Ex duodecim hendecasyllabis carminis 51 caesura in novem versibus post quintam syllabam fit, tres autem post sextam, cum apud Sappho loci caesurae admodum multum varient aut omnino desint. Quod ad quartam syllabam attinet, apud Catullum plerumque natura positioneve longa est, cum apud Sappho, si omnes respiciamus versus hendecasyllabos, longarum et brevium distributio aequior sit. 

Constat Horatium hendecasyllabo usum multas strophas Sapphicas panxisseHor. Carm. 1.2, 10, 12, 20, 22, 25, 30, 32, 38; 2.2, 4, 6, 8, 10, 16; 3.8, 11, 14, 18, 20, 22, 27; Carmen saeculare; Carm. 4.2, 6, 11. Becker (2010: 178). simulque eas quas iam apud Catullum videmus inclinationes in etiam artiores reddidisse leges. Caesuram enim paene semper post quintam syllabam posuit. Etiam quarta syllaba apud Horatium (et posteros) natura positioneve longa erat fortasse trochaici rhythmi (— ∪ — ∪ — ∪ ) vitandi causa, quod initio versus lyricis Romanis nimis plebeium suboleret.Wilkinson (1940: 132). Quem ad modum Horatius hendecasyllabos suos ad legem ac regulam composuerit, his tribus strophis Sapphicis monstratur:Hor. Carm. 1.2.1-12, e quibus 1-3, 5-7, 9-11 hendecasyllabi; 4, 8, 12 versus Adonei sunt.



Hendecasyllabus Sapphicus ab Horatio reapse adeo videtur esse mutatus, ut vix dubium sit, quin omnino naturam versus ipse mente refiguraverit. Itaque non iam expedit dici versum in colo hagesichoreo iambo acephalo praefixo consistere. Potius videtur Horatius versum Sapphicum exstruisse choliambo usus fundamento: 



Quod cum ita sit, hendecasyllabus Horatianus videtur constare ex choliambo, qui praefixus est epitrito secundoConstat epitritum secundum ex longa et brevi et duabus longis syllabis fieri. ac suffixus trochaeo monometro catalectico. Huius rei testimonium est, quod Horatius duplicato choriambo novum Sapphici versus genus effecit, qui versus Sapphicus maior dicitur. 

 Versus Sapphicus maior 
Horatius hendecasyllabo Sapphico altero choliambo aucto versum Sapphicum maiorem confecit: 



Hic versus quindecim syllabarum caesuram habet post quintam syllabam atque octavam. Horatius in uno tantum carmine hoc versu utitur, q.e. Carm. 1.8, in quo versus Aristophanius ( — ∪ ∪ — ∪ — X ) cum versu Sapphico maiore altenat:Carm. 1.8.1-7.



 Post Horatium 
Constat posteros Horatium secutos esse in adhibendo versu Sapphico, inter quos auctores sunt hi: Seneca in tragoediis, Statius, Ausonius, Prudentius, Paulinus Nolanus, Eugippius, Sidonius, Ennodius, Boethius.Loci cuiusque auctoris enumerantur apud Becker (2010: 178), qui etiam alios adfert auctores.

 Notae 

 Bibliographia 
 Becker, Andrew (2010). Listening to Lyric: Accent and Ictus in the Latin Sapphic Stanza. Classical World 103 (#2): 159-182.
 Lidov, Joel B. (1993). The Second Stanza of Sappho 31. Another Look. American Journal of Philology 114: 503–535.
 Lobel & Page = Lobel, E. & D.L.Page (ed 1955). Poetarum Lesbiorum fragmenta. Oxford: Clarendon Press.
 West, Martin L. (1982). Greek Metre. Oxford: Clarendon Press.
 Wilkinson, L.P. (1940). Accentual rhythm in Horatian Sapphics. Classical Review 54 (#3): 131-133.

 Hendecasyllabus Alcaicus
 Hendecasyllabus Phalaecius

Categoria:Versus